
Descripció generada automàticament]
Servei de Contractació i Compra Pública
DP/mv
Núm. Expedient: 2023/685



DECRET DE PRESIDÈNCIA 

Assumpte: Declaració d’emergència per al subministrament d’equips i materials per a la instal·lació de sistemes de telecontrol als abastament de la Mar d’Amunt.

Antecedents

Fruit dels acords presos entre els respectius ajuntaments i el Consorci d’Aigües, en data 1 d’octubre de 2023 es va iniciar la gestió de l’abastament en alta als municipis de Portbou, Colera, El Port de la Selva i La Selva de Mar, anomenats col·lectivament Abastaments de la Mar d’Amunt, que han estat incorporats al lot 1 del contracte d’abastament del qual n’ha estat adjudicatària la UTE Transparenta Abastament Costa Brava.

Aquestes instal·lacions són majoritàriament antigues i en aquests primers dies d’explotació del sistema s’ha observat que no es disposa d’elements de telecontrol que permetin una gestió automatitzada i acurada dels recursos d’aigua que s’extreuen de les captacions, havent-se de fer una regulació estrictament manual que dona lloc a vessaments incontrolats per la incapacitat física de regular els bombaments i de controlar els nivells dels dipòsits de manera constant. Aquesta situació es va produir el 14 d’octubre de 2023, quan el dipòsit de capçalera de la xarxa va vessar, provocant petites inundacions en els carrers de la part baixa del poble.

Vist l’informe del cap del Servei d’Abastament i Regeneració de data 24 d’octubre de 2023, segon el qual hi ha una relació de causa-efecte entre la manca d’equips de telecontrol i els vessaments incontrolats d’aigua que es poden produir fet que suposa un perill greu; i la necessitat sorgida de fer la prestació d’emergència.

Aquesta necessitat no ha estat provocada per la mateixa administració ni pot ser coberta pels procediments de contractació previstos en la legislació de contractes o per les instruccions internes de contractació dictades.

Fonaments de dret

Primer. L’article 120 de la llei 9/2017, de 8 de novembre, de contractes del sector públic, en regular la tramitació d’emergència a causa d’esdeveniments catastròfics, de situacions que suposen un perill greu o de necessitats que afecten la defensa nacional, determina que l’òrgan de contractació pot ordenar l’execució del que calgui per posar remei a l’esdeveniment produït o satisfer la necessitat sobrevinguda, o bé contractar-ne lliurement l’objecte, en la totalitat o en part, sense quedar subjecte als requisits formals que estableix aquesta Llei. 

Segon. Annex 1 de la Llei 9/2023, del 19 de maig, de mesures extraordinàries i urgents per a afrontar la situació de sequera excepcional a Catalunya, que inclou la “Intensificació de l’operació de sistemes de telecontrol, anàlisi i previsió”, aspecte recollit en l’apartat d) del punt 1.

La competència per a l’adopció d’aquesta resolució correspon al president o president en funcions, d’acord amb la disposició addicional segona, apartat segon, de la LCSP. 

Atesa la documentació de l’expedient esmentat, d’acord amb les atribucions que em confereix la disposició addicional segona de la LCSP,

RESOLC

PRIMER. DECLARAR d’emergència la contractació per al subministrament d’equips i materials per a la instal·lació de sistemes de telecontrol als abastament de la Mar d’Amunt (CPV 31600000-2 Equips i aparells elèctrics) i ADJUDICAR el contracte esmentat per un import de seixanta-nou mil quatre-cents trenta euros amb vuitanta-nou cèntims (69.430,89 €), amb una repercussió del 21% en concepte d’IVA, segons el detall següent:

	Tercer
	NIF
	Import (IVA no inclòs)
	21 % IVA 
	Import amb IVA

	Farell Instruments SL
	B58834797
	11.569,85 €
	2.429,67 €
	13.999,52 €

	LACROIX Sofrel España SLU
	B81573131
	34.013,60 €
	7.142,86 €
	41.156,46 €

	Sueprat SL
	B58073396
	6.822,08 €
	1.432,64 €
	8.254,72 €

	Sonepar Spain SAU
	A96933510
	15.885,88 €
	3.336,03 €
	19.221,91 €

	Prominent Iberia SA
	A17225178
	1.139,48 €
	239,29 €
	1.378,77 €

	TOTAL
	69.430,89
	14.580,49 €
	84.011,38 €



De cada empresa es disposa d’un pressupost per a l’adquisició dels equips i materials per als quals està especialitzada. Tots els pressupostos són a nom del Consorci d’Aigües i consten en l’expedient.

SEGON. ENCARREGAR el servei de coordinació de seguretat i salut a l’empresa Ingeniería y prevención de riesgos, S.L.,amb NIF B81470841 dins del contracte vigent entre el Consorci d’Aigües i l’esmentada empresa amb número d’expedient 2020/106.

TERCER. AUTORITZAR i DISPOSAR la despesa d’acord amb la taula següent:

	Any
	Objecte
	Aplicació pressupostària
	Tercer
	NIF
	Import de la disposició (IVA no inclòs)

	2023
	Subministrament d’equips i materials per a la instal·lació de sistemes de telecontrol als abastament de la Mar d’Amunt
	21/1610/62300
	Farell Instruments SL
	B58834797

	11.569,85 €

	
	
	
	LACROIX Sofrel España SLU
	B81573131
	34.013,60 €

	
	
	
	Sueprat SL
	B58073396
	6.822,08 €

	
	
	
	Sonepar Spain SAU
	A96933510
	15.885,88 €

	
	
	
	Prominent Iberia SA
	A17225178
	1.139,48 €

	TOTAL
	69.430,89 €




QUART. NOMENAR com a responsable del contracte el cap del Servei d’Abastament i Regeneració, Sr. Lluís Sala, i com a responsable del contracte suplent el tècnic de suport del Servei esmentat, Sr. Agustí López, d’acord amb l’article 62 de la LCSP, i comunicar-los que, d’acord amb l’article 210.2 de la LCSP, en relació amb la disposició addicional tercera de la LCSP, l’interventor/a general ha d’estar present en la recepció material del contracte en exercici de la funció interventora.

CINQUÈ. NOTIFICAR a les empreses adjudicatàries que el contracte es perfà amb la signatura d’acceptació de la notificació d’aquesta resolució d’adjudicació i el posterior retorn del document a l’administració contractant en el termini màxim de tres dies hàbils. El retorn del document, signat electrònicament, és un requisit imprescindible per poder-ne iniciar l’execució. 

Així mateix, amb la signatura de l’acceptació de la notificació d’aquesta resolució, el contractista declara que reuneix la capacitat, la solvència econòmica i tècnica necessàries per executar la prestació i que no està incurs en prohibició per contractar.

SISÈ. PUBLICAR la formalització d’aquesta contractació al perfil de contractant i comunicar aquesta contractació al Registre Públic de Contractes de la Generalitat de Catalunya.

